Държавен вестник, бр. 23, 2016 г., стр. 181

БРОЙ  23	
Д Ъ Р Ж А В Е Н  В Е С Т Н И К 	
СТР.  181  
Приложение № 2  
към чл. 8
Съществени изисквания
Предварителни бележки
А. Трябва да се вземат предвид във възможно 
най-голяма степен бързо развиващите се техни-
чески познания и да се използват своевременно.
Б. За устройствата по чл. 2, т. 2 съществе-
ните изисквания се прилагат само когато те 
са необходими за безопасното и надеждното 
функциониране и действие на тези устройства 
по отношение на рисковете от експлозия.
1. Общи изисквания към съоръженията и 
системите за защита
1.0. Основни изисквания
1.0.1. Принципи на комплексна експлозивна 
защита
Съоръженията и системите за защита, предназ-
начени за използване в потенциално експлозивна 
атмосфера, трябва да се проектират по начин, 
който да осигурява комплексна експлозивна 
защита.
Във връзка с това производителят трябва да 
предприеме следните мерки:
а) при възможност да се предотврати обра-
зуването на експлозивна атмосфера, причинена 
от самото съоръжение или система за защита;
б) да се предотврати възпламеняването на 
експлозивната атмосфера, като се вземе предвид 
източникът на възпламеняване – електрически 
или неелектрически;
в) дори в случай на експлозия, която би могла 
пряко или косвено да застраши хора, домашни 
животни или вещи, тя незабавно да бъде спря-
на и/или да се ограничи разпространението 
на пламъците и налягането при експлозия до 
безопасно ниво.
1.0.2. Съоръженията и системите за защита 
трябва да бъдат проектирани и произвеждани 
след щателен анализ на възможните неизправ-
ности по време на работа с цел, доколкото е 
възможно, да се предотвратят опасни ситуации.
Всяко неправилно използване, което може да 
се очаква, трябва да се вземе предвид.
1.0.3. Извършване на специална проверка и 
условия на поддържане
Съоръженията и системите за защита, които 
подлежат на специална проверка и условия на 
поддържане, трябва да се проектират и изработват 
съобразно тези условия.
1.0.4. Условия на заобикалящата среда
Съоръженията и системите за защита трябва 
да се проектират и изработват по начин, който 
позволява да издържат на реалните или предви-
димите условия на заобикалящата среда.
1.0.5. Маркировка
Маркировката на съоръженията и системите 
за защита трябва да е четлива и незаличима и 
да съдържа най-малко следните данни:
а) име и регистрирано търговско наименова-
ние или регистрирана търговска марка и адрес 
на производителя;
б) означение на серията или типа;
в) партиден или сериен номер, ако има такъв;
г) година на производството;
д) специфичната маркировка за експлозивна 
защита 
, следвана от означенията за групата 
и категорията на съоръжението;
е) за съоръжения от II група – буквата „G“ 
(за експлозивна атмосфера, образувана от газо-
ве, пари или аерозоли) и/или буквата „D“ (за 
експлозивна атмосфера, образувана от прах).
В допълнение, когато е необходимо, марки-
ровката трябва да съдържа и всички данни от 
значение за безопасното използване на съоръ-
женията и системите за защита.
1.0.6. Инструкции
Всички съоръжения и системи за защита 
трябва да се придружават от инструкции, които 
съдържат най-малко следното:
а) данните, които маркировката трябва да съ-
държа, с изключение на партидния или серийния 
номер (вж. т. 1.0.5), както и всяка подходяща 
допълнителна информация, която може да улесни 
поддържането (например адрес на сервиза и др.);
б) инструкции за безопасно пускане в действие, 
използване, монтаж и демонтаж, поддържане 
(обслужване и авариен ремонт), инсталиране и 
настройка;
в) когато е необходимо, посочване на опасните 
места пред разтоварващите устройства;
г) когато е необходимо, инструкции за обу-
чение;
д) информация, от която може да се прецени 
възможността дадено съоръжение от съответната 
категория или система за защита да се използва 
безопасно в предвиденото място при очакваните 
работни условия;
е) ограничителни стойности на електрически 
параметри, налягане, максимални повърхностни 
температури и други ограничителни стойности;
ж) когато е необходимо, специални условия 
на използване, включително информация за 
възможно неправилно използване, установено 
въз основа на опита;
з) когато е необходимо, техническите данни 
на приспособленията или инструментите, с които 
може да бъде комплектовано съоръжението или 
системата за защита.
Инструкциите трябва да съдържат схеми и 
диаграми, необходими за пускането в действие, 
поддържането, контрола, проверката на правил-
ното действие и когато е необходимо, за ремон-
та на съоръжението или системата за защита, 
както и всички полезни инструкции, особено по 
отношение на безопасността.
Данните в документацията на съоръжението 
или системата за защита не трябва да противо-
речат на инструкциите по отношение на изис-
кванията, свързани с безопасността.
1.1. Избор на материали
1.1.1. Материалите, използвани за изработ-
ването на съоръженията или системите за за-
щита, не трябва да предизвикват експлозия при 
предвидимите натоварвания по време на работа.
1.1.2. В границите на определените от произ-
водителя работни условия не трябва да възниква 
реакция между използваните материали и състава 
на потенциално експлозивната атмосфера, която 
може да наруши експлозивната защита.